Pakalnių ežeras (Vilkaviškio r.)
Pakalnių ežeras – ežeras pietvakarių Lietuvoje, Vilkaviškio rajone, apie 7 km į pietryčius nuo Vištyčio, Vištyčio regioniniame parke. Ežeras elipsės formos: ilgis šiaurės rytų-pietvakarių kryptimi 0,17 km, plotis iki 0,11 km. Altitudė 216,7 m. Ežeras telkšo tarpukalvių dauboje. Rytinis ir pietinis krantai statoki, apaugę tankiu eglynu (Pavištyčio miškas), vakarinis žemesnis. Šiaurinė ir vakarinė pakrantės pelkėtos. Vakaruose išteka upeliukas link bevardžio upelio (Vištyčio ežero intakas). Ežerėvardis reiškia „ežeras, esantis pakalnėje, prie kalno“.